recursal/SuperWikiNEXT-32B huggingface dataset:
**Alessia De Gasperis-Brigante** (s. 17. maaliskuuta 1990 Toronto, Ontario, Kanada, taiteilijanimeltään **Kai**) on kanadalainen laulaja-lauluntekijä. Hänet tunnetaan lukuisista yhteisistä esiintymisistään eri artistien kappaleilla kuten Flumen "Never Be like Youlla", Diplon "Revolutionilla", sekä Grammy-palkinnon voittaneella Jack Ün albumilla mukanaolevalla kappaleella "Mind". Kai julkaisi ensimmäisen EP-levynsä nimeltään "11:11" vuonna 2011, jolta julkaistiin myös hänen debyyttisinglensä "I Choose Me" jota on käytetty säännöllisesti First Choice Haircuttersin mainoksissa.

Kai on oman kertomansa mukaan ottanut toiminimensä Japanin kielestä, jossa sana "kai" tarkoittaa "muutosta". Hän kokee olevansa jotain uutta musiikissa sekä haluaa vain "jakaa omia tarinoitaan faneilleen ja niille ketkä ovat kuulolla". Kai on jo edesmenneen kanadanitalialaisen miljonäärin Alfredo De Gasperisin lapsenlapsi.

Diskografia
-----------

#### EP-levyt

* 11:11 (2011)

#### Singlet

**Vierailevana artistina**

* Need Your Heart (Adventure Club, mukana Kai) (2012)
* Crawl (Childish Gambino, mukana Kai) (2013)
* Never Be like You (Flume, mukana Kai) (2016)

Lähteet
-------

1. ↑  Artist: Kai on CBC music *web.archive.org*.
2. ↑  Who is Kai, the Singer on Flume’s Song ‘Never be like You’? *multimediamouth.com*.
3. ↑  Kai - Biography & History *allmusic.com*.
4. ↑  (LISTEN) KAI- 11:11 *web.archive.org*.
5. ↑  Fred De Gasperis honoured for vision, philanthropy *yorkregion.com*.
6. ↑  11:11 on Spotify *open.spotify.com*.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* Grammy Awards
* MusicBrainz
	+ 2

 |
|  |
| Muut | 
* Europeana

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kai (Canadian singer)
Museon pääsali.
**Nordiska museet** (*Pohjoismainen museo*) on museo Ruotsin pääkaupungissa Tukholmassa. Se sijaitsee Djurgårdenin saarella lähellä kaupungin keskustaa. Museo esittelee Ruotsin kulttuurihistoriaa ja kansatiedettä 1500-luvulta nykypäivään.

Artur Hazelius perusti museon 1800-luvun toisella puoliskolla. Se tunnettiin alun perin nimellä Skandinavisk-etnografiska samlingen eli Skandinavialaisen kansatieteen kokoelma. Nykyisen nimensä Nordiska museet sai vuonna 1880.

Nykyinen museorakennus rakennettiin vuosina 1889–1907. Sen suunnittelijana toimi arkkitehti Isak Gustaf Clason. Kyseessä on yksi Tukholman monumentaalisimmista rakennuksista. Rakennuksessa on vaikutteita 1600-luvun pohjoiseurooppalaisesta renessanssiarkkitehtuurista, kuten Frederiksborgin linnasta. Museon keskuksena oleva suuri muistosali perustui Hazeliuksen vuonna 1890 esittämään suunnitelmaan. Sisäänkäyntiä koristavat obeliskit ja Kaarle X Kustaan ratsastajapatsas. Pääsalin päässä on massiivinen Kustaa Vaasan patsas.

Djurgårdsbronin läheinen alue, jossa museo sijaitsee, tunnetaan nimellä Leijonslätten.

Lähteet
-------

1. ↑  ROR Data, 16. helmikuuta 2023, V1.19 painos (DOI 10.5281/ZENODO.7644942)View and modify data on Wikidata. Tieto on haettu Wikidatasta.
2. ↑  Ny chef utsedd för Stiftelsen Nordiska museet, Pohjoismainen museo, 16. joulukuuta 2014. Tieto on haettu Wikidatasta.
3. 1 2  Fredric Bedoire: *Stockholms byggnader: Arkitektur och stadsbild*, s. 216. Norstedts, Tukholma 2012.

Aiheesta muualla
----------------

* Kuvia tai muita tiedostoja aiheesta **Nordiska museet** Wikimedia Commonsissa

* Viralliset sivut (Arkistoitu – Internet Archive)
Hanko

|  |  |
| --- | --- |
| Sijainti | 
UusikaupunkiVarsinais-SuomiSuomi |
| Merialue | 
Saaristomeri |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Hanko** on saari Uudessakaupungissa, satama-alueen eteläosassa. Saari on teollisuusaluetta ja siellä sijaitsevat Yaran Uudenkaupungin lannoite- ja typpihappotehtaat. Tehtaiden yhteydessä on oma syväsatama. Tehdasalueella on Hangonsaari-niminen rautatieliikennepaikka, jota käytetään Yaran kuljetuksiin. Tehdas aloitti toimintansa vuonna 1965 Rikkihappo Oy:n nimellä, myöhemmin siitä tuli Kemira.

Saarella on kolme tuulivoimalapaikkaa, ja kaksi tuulivoimalaa ehti olla siellä 14 vuotta vuodesta 1999 ennen kuin ne päätettiin purkaa, kun niiden vaihdelaatikkojen korjaaminen olisi kannattamatonta. Propel Voiman kaksi 1,3 MW tehoista tuulivoimalaa tuottivat vuodessa noin 4 miljoonaa KWh sähköä.

Hangosta käytetään joskus nimitystä Hangonsaari.

Lähteet
-------

1. 1 2  Etelä-Suomen Aluehallintoviraston päätös (Arkistoitu – Internet Archive) 31.1.2014, viitattu 11.8.2015
2. 1 2  Tuotantolaitokset: Uusikaupunki Yara Suomi Oy.  Arkistoitu 28.1.2016. Viitattu 20.9.2015.
3. ↑  Liikennevirasto, luettelo rautatieliikennepaikoista (Arkistoitu – Internet Archive)
4. ↑  Jalava, Mari: Yleistä Uudenkaupungin historiasta Uudenkaupungin kaupunki.  Arkistoitu 25.7.2015. Viitattu 20.9.2015.
5. 1 2  Hankon saari, suunnittelutarveratkaisu, Kartat ja piirustukset (Arkistoitu – Internet Archive)
6. ↑  Tuulimyllyt purkuun Uudessakaupungissa

Aiheesta muualla
----------------

* Hanko *Kansalaisen karttapaikka*. Maanmittauslaitos. Viitattu 11.9.2015.
**Antônio Augusto de Assis** (5. joulukuuta 1863 Lagoa Dourada – 7. helmikuuta 1961) oli brasilialainen roomalaiskatolinen arkkipiispa. Hänet vihittiin papiksi 24. huhtikuuta 1892, ja hän sai 10. heinäkuuta 1907 nimityksen Pouso Alegren koadjuuttoripiispaksi sekä Suran titulaaripiispaksi. Piispaksi konsekroinnin suoritti 17. marraskuuta Joaquim Arcoverde de Albuquerque Cavalcanti, jota avustivat João Batista Corrêa Nery ja Eduardo Duarte e Silva.[1]

De Assisista tuli 29. marraskuuta 1909 Pouso Alegren piispa, ja 7. helmikuuta 1916 hän sai nimityksen Guaxupén piispaksi, jonka virkaan hänet asetettiin 28. toukokuuta. Hänet nimitettiin 2. elokuuta 1918 Marianan vihkipiispaksi ja Diocletianopolis in Palaestinan titulaaripiispaksi. 24. helmikuuta 1922 hänet nimitettiin Berytuksen titulaariarkkipiispaksi, ja 31. heinäkuuta 1931 hän sai nimityksen Jaboticabalin hiippakunnan johtoon (henkilökohtainen titteli: arkkipiispa). Hän kuoli 97-vuotiaana virassa.[1]

Lähteet
-------

1. 1 2  Catholic-Hierarchy.org: Archbishop Antônio Augusto de Assis
**Antónios "Antónis" Fótsis** (kreik. Αντώνιος "Αντώνης" Φώτσης, s. 1. huhtikuuta 1981 Ateena) on kreikkalainen koripalloilija.

Ura
---

Fótsis aloitti koripallon Ilisiakosin juniorijoukkueissa. Vuonna 1997 hän siirtyi kreikkalaiseen suurseuraan Panathinaikosiin. Joukkueen paidassa hän voitti Euroliigan mestaruuden vuonna 2000.

Vuoden 2001 NBA:n varaustilaisuudessa hänet varattiin numerolla 48. NBA-kaudella 2001–2002 hän teki keskimäärin 3,9 pistettä ja otti 2,2 levypalloa ottelua kohden ja päätti lähteä takaisin Eurooppaan.

Euroopassa Fótsis teki Panathinaikosin kanssa sopimuksen. Vuoden jälkeen hän päätti siirtyä ACB:ssä pelanneen Real Madridin riveihin, jossa hän myös voitti Espanjan mestaruuden. Kahden Espanja-kauden jälkeen Fótsis siirtyi Moskovan Dynamon riveihin, jossa hänellä on edelleen voimassa oleva Euroliigan ottelukohtainen levypalloennätys. Moskovassa ollessaan hän voitti ULEB Eurocupin vuonna 2006 ja teki kahden vuoden jatkosopimuksen. Vuonna 2008 Fótsis siirtyi takaisin Panathinaikosiin. Hän voitti seuran paidassa kaksi Euroliiga-mestaruutta. Kauden 2010–2011 päätteeksi Fótsis siirtyi italialaiseen Olimpia Milanoon.

Lähteet
-------

1. 1 2 3 4  FOTSIS, ANTONIS Euroliiga. Viitattu 23.9.2011. (englanniksi)
2. ↑  Dynamo's Fotsis breaks all-time rebounds record!  21.3.2007. Euroliiga. Viitattu 23.9.2011. (englanniksi)
3. ↑  Dynamo extends Antonis Fotsis  5.6.2007. ULEB Eurocup. Viitattu 23.9.2011. (englanniksi)

Aiheesta muualla
----------------

* Kuvia tai muita tiedostoja aiheesta **Antónis Fótsis** Wikimedia Commonsissa

* Euroliigan pelaajaprofiili (englanniksi)
* Basketball-Reference (englanniksi)

Kreikan joukkue – Koripallon EM-kilpailut 2005
4 Papaloukás ·
5 Spanoúlis ·
6 Zísis ·
7 Bouroúsis ·
8 Vasilópoulos ·
9 Fótsis ·
10 Chatzivréttas ·
11 Ntikoúdis ·
12 Tsartsarís ·
13 Diamantídis ·
14 Papadópoulos ·
15 Kakioúzis  

Päävalmentaja Giannákis

Kreikan joukkue – Koripallon MM-kilpailut 2006
4 Papaloukás ·
5 Schortsanítis ·
6 Zísis ·
7 Spanoúlis ·
8 Vasilópoulos ·
9 Fótsis ·
10 Chatzivréttas ·
11 Ntikoúdis ·
12 Tsartsarís ·
13 Diamantídis ·
14 Papadópoulos ·
15 Kakioúzis  

Päävalmentaja Giannákis

Kreikan joukkue – Koripallon EM-kilpailut 2009
4 Kalampokis ·
5 Bouroúsis ·
6 Zísis ·
7 Spanoúlis ·
8 Calathes ·
9 Fótsis ·
10 Printezis ·
11 Glyniadákis ·
12 Kaimakoglou ·
13 Koufos ·
14 Perperoglou ·
15 Schortsanítis  

Päävalmentaja Kazlauskas
**Kharondas** (m.kreik. Χαρώνδας; 500-luku eaa.) oli antiikin kreikkalainen lainsäätäjä, joka oli kotoisin Katanesta Sisiliasta.

Kharondaan tarkkaa ajoitusta ei tunneta. Hänet on joskus esitetty Pythagoraan (n. 580-504 eaa.) oppilaana, mutta varmuudella tiedetään vain, että hän eli ennen Anaksilas Rhegionlaista (n. 494-476 eaa.), sillä hänen lakinsa olivat käytössä Rhegionissa ennen kuin kyseinen tyranni hylkäsi ne.

Kharondaan lait oli alun perin kirjoitettu runosäkeinä. Katanen lisäksi myös muut Sisilian ja Suur-Kreikan khalkislaiset siirtokunnat ottivat ne käyttöönsä. Aristoteles arvosti Kharondaan lakeja ennen kaikkea siksi, että ne olivat täsmällisemmin ilmaistu kuin myöhemmät lait. Hän sanoo, etteivät lait olleet muuten erityisen huomionarvoiset, paitsi sikäli, että ne rankaisivat väärästä valasta.

Tarinaa, jonka mukaan Kharondas surmasi itsensä astuttuaan epähuomiossa neuvoston kokoukseen aseistettuna, päätyen näin rikkomaan omia lakejaan, kerrotaan myös Zaleukoksesta ja Diokles Syrakusalaisesta. Lakien katkelmat, jotka Johannes Stobaios ja Diodoros Sisilialainen laittavat Kharondaan nimiin, ovat myöhäisempää uuspythagoralaista alkuperää.

Lähteet
-------

1. 1 2 3  
*Encyclopaedia Britannica 11th ed.* (1911), hakusana "Charondas". Encyclopaedia Britannica Company, Cambridge, Englanti.
2. ↑  Aristoteles: *Politiikka* II.12.
3. ↑  Diodoros Sisilialainen: *Historian kirjasto* XII.11-19.

Kirjallisuutta
--------------

* Gerlach, Franz Dorotheus: *Zaleukos. Charondas. Pythagoras*. Bahnmaier, 1858. Teoksen verkkoversio.
**Jouni Vainio** (17. joulukuuta 1938 Kotka – 10. tammikuuta 2013 Helsinki) oli suomalainen juristi, virkamies ja musiikkialan hallinnon toimija. Hän toimi muun muassa Suomen Mieskuoroliiton puheenjohtajana ja Sulasolin hallituksen puheenjohtajana.

Vainio syntyi opettajaperheeseen, valmistui Helsingin yliopistosta oikeustieteen kandidaatiksi vuonna 1964 ja sai varatuomarin arvon 1967. Hän aloitti työskentelyn juristina Helsingin maalaiskunnan rahatoimistossa vuonna 1966 ja työskenteli 1970-luvun puoleenväliin Korkeimman hallinto-oikeuden ylimääräisenä esittelijänä. Vainio pääsi eduskunnan kanslian palvelukseen vuonna 1971. Vuonna 1987 hänestä tuli keskuskanslian päällikkö, ja vuosina 1992–2004 hän toimi eduskunnan apulaispääsihteerinä. Vainio oli apulaispääsihteerinä toimiessaan myös valiokuntasihteeristön päällikkö. Hän toimi noin vuosikymmenen ajan Eduskunnan virkamiesyhdistyksen puheenjohtajana. Vainio osallistui eduskunnan satavuotishistoriikin kirjoittamiseen ja avusti virkauransa loppupuolella asiantuntijana Albanian parlamentin työjärjestyksen valmisteluissa.

Vainio esiintyi kuorolaulajana ja eteni lukuisiin musiikkialan hallinnollisiin tehtäviin. Hän toimi esimerkiksi Suomen Mieskuoroliiton puheenjohtajana, Suomen säveltaiteen tukisäätiön asiamiehenä ja Sulasolin hallituksen puheenjohtajana. Vainio sai Suomen Mieskuoroliiton kunniajäsenyyden 4. maaliskuuta 1995. Kuoroihin, joissa Vainio toimi laulajana, kuuluivat Ylioppilaskunnan laulajat ja Helsingin Suomalaisen Klubin mieskuoro. Hän esiintyi viimeisen kerran 74-vuotispäivänään joulukonsertissa, mutta kuoli tammikuussa 2013 Helsingin Syöpätautien klinikalla.

Lähteet
-------

1. 1 2 3 4  Muistot: Jouni Vainio Helsingin Sanomat 24.1.2013, viitattu 5.1.2023
2. ↑  Merkillisiä miehiä Suomen Mieskuoroliitto, viitattu 5.1.2023
Becker-flyygeli 1800-luvulta suomalaisessa kodissa.
Tšaikovskin olohuone kotimuseossa Klinissä. Kuvassa näkyvät hänen flyygelinsä ja kirjoituspöytänsä.
**Jacob Becker** perusti soitintehtaan muutettuaan Saksasta Pietariin 1841. **J. Beckerin** tehdas valmisti pianoja ja flyygeleitä.

J. Beckerin flyygelit olivat hyvin tunnettuja Venäjän keisarikunnassa. Niitä myytiin myös Suomessa ja niitä löytyy yhä edelleen suomalaisista kodeista. Tehtaan tuotteita kutsuttiin vuosina 1924–1991 nimellä *Krasnyi Oktjabr* eli *Punainen lokakuu*.

Muun muassa Pjotr Tšaikovskin on sanottu soittaneen nimenomaan J.Beckerin flyygeliä. Kyseinen piano on nykyään Tšaikovskin Klinin-kotiin (jossa hän asui ennen kuolemaansa 1892-1893) rakennetussa kotimuseossa.

Lähteet
-------

1. 1 2  Factories of Musical Instruments *St Petersburg Encyclopaedia*. Viitattu 16.5.2018.
2. ↑  Maxim Sergeev (Peipponen): Piano on elämäni.  *Mosaiikki-lehti*, 2011, nro 8 (70).  Mosaiikki ry. Artikkelin verkkoversio. Viitattu 19.05.2018.
3. ↑  Галина Ивановна Белонович: *П.И. Чайковский хусе-мусеум ин Клин*, s. 99. , 1994. ISBN 978-5-85025-093-5.
4. ↑  *Goroda Rossii: entsiklopedija*. Moskva: Bolšaja Rossijskaja Entsiklopedija, 1994. ISBN 5-85270-026-6.
**Luis Alberto Scola Balvoa** (s. 30. huhtikuuta 1980 Buenos Aires) on argentiinalainen koripalloilija.

Ura
---

Scola edusti Espanjan ACB-liigan Tau Ceramicaa ennen siirtymistään NBA:han kaudeksi 2007–2008.

San Antonio Spurs varasi Scolan NBA:han jo vuonna 2002, mutta tämä ei koskaan tehnyt sopimusta seuran kanssa, koska Scola ei päässyt sopuun TAU:n kanssa sopimuksen ulosostosta. NBA:n sääntöjen mukaan mikään seura ei saanut maksaa yli puolta miljoonaa dollaria Euroopassa pelaavan pelaajansa sopimuksen ulosostosta, mikä tuotti Scolalle ongelmia, koska häneltä vaadittiin kolme miljoonaa dollaria. San Antonio kauppasi Scolan pelaajaoikeudet Houston Rocketsille heinäkuussa 2007.

Pian tämän jälkeen sopimuksen ulos-ostosta sovittiin, ja Scola teki Rocketsin kanssa kolmen vuoden ja 9,5 miljoonan dollarin arvoisen sopimuksen.

Scola edusti Houstonia vuoteen 2012 asti, minkä jälkeen hän siirtyi Phoenix Sunsiin.

Kiinan MM-kilpailuissa 2019 Scola siirtyi toiseksi eniten MM-lopputurnauksissa pisteitä tehneeksi pelaajaksi. Argentiina saavutti turnauksessa hopeaa hävittyään loppuottelun Espanjalle.

Lähteet
-------

1. ↑  Haller, Doug: Reports: Phoenix Suns acquire Luis Scola in auction  15.7.2012. AZ Central. Viitattu 31.7.2012. (englanniksi)
2. ↑

Aiheesta muualla
----------------

* Kuvia tai muita tiedostoja aiheesta **Luis Scola** Wikimedia Commonsissa

* Euroliigan pelaajaprofiili (englanniksi)
* NBA:n pelaajaprofiili (englanniksi)
* Luis Scola Kansainvälinen olympiakomitea.  (englanniksi)

Argentiinan joukkue – Kesäolympialaiset 2004
4 Sánchez |
5 Ginóbili |
6 Montecchia |
7 Oberto |
8 Herrmann |
9 Fernández |
10 Sconochini |
11 Scola |
12 Gutiérrez |
13 Nocioni |
14 Delfino |
15 Wolkowyski |
Valmentaja Magnano

Argentiinan joukkue – Kesäolympialaiset 2008
4 Scola |
5 Ginóbili |
6 González |
7 Oberto |
8 Prigioni |
9 Porta |
10 Delfino |
11 Quinteros |
12 L. Gutiérrez |
13 Nocioni |
14 J. P. Gutiérrez |
15 Kammerichs |
Valmentaja Hernández

Argentiinan joukkue – Koripallon MM-kilpailut 2019
1 Caffaro ·
3 Vildoza ·
4 Scola ·
7 Campazzo ·
8 Laprovíttola ·
9 Brussino ·
10 Fjellerup ·
12 Delía ·
14 Deck ·
25 Redivo ·
29 Garino ·
83 Gallizzi ·
Valmentaja Hernández
**Peter Denis Sutherland**, KCMG (25. huhtikuuta 1946 – 7. tammikuuta 2018) oli irlantilainen liikemies ja diplomaatti sekä Fine Gael -puolueen poliitikko.

Sutherland oli koulutukseltaan lakimies. Hän toimi Irlannin *Attorney Generalina* 1981–1984 ja oli Irlannin EU-komissaarina Jacques Delorsin ensimmäisessä komissiossa 1985–1989 vastuullaan sosiaaliasiat ja kilpailukyky. Hän oli GATTin ja vuosina 1993–1995 Maailman kauppajärjestön (WTO) pääjohtaja.

Sutherlandin muihin vastuutehtäviin kuului neuvonantajan paikka kansainvälisissä asioissa Hongkongin hallintoelimessä 1998–2005, Yhdistyneiden kansakuntien (YK) hyväntahdon lähettiläänä, Pyhän istuimen (paavin) talousneuvonantajana, Navarran yliopiston IESE Business Schoolissa ja London School of Economicsin hallintoneuvoston puheenjohtajana vuodesta 2006. Hän oli myös YK:n pääsihteeri Kofi Annanin nimittämänä erityislähettiläänä siirtolaisuusasioissa.

Sutherman oli Britannian Goldman Sachsin hallituksen puheenjohtaja ja toimi vuoteen 2009 myös BP:n hallituksen puheenjohtajana. Hän oli myös Royal Bank of Scotlandin johtajia ja toimi ABB:n hallituksessa.

Sutherland oli Bilderberg-ryhmän johtokomiteassa, Trilateraalisen komission puheenjohtaja sekä European Round Table of Industrialistsin varapuheenjohtaja.

Sutherland tunnettiin erityisen avoimen maahanmuuttopolitiikan ajamisesta Euroopan unionissa. Hänen mukaansa Euroopan unionin eri kansallisuuksien tulisi luopua yhdenmukaisuudestaan ja siirtyä monikulttuurisuuteen.

Lähteet
-------

1. ↑  Former attorney general Peter Sutherland dies aged 71
2. 1 2  Peter Sutherland, GATT and WTO Director-General, 1993 to 1995 WTO. Viitattu 17.8.2014.
3. 1 2  Peter Sutherland  2010. Trilateral Commission.  Arkistoitu 28.6.2014. Viitattu 17.8.2014.
4. ↑  Skelton, Charlie: Bilderberg 2012: bigger and badder and better than ever  1.6.2012. The Guardian. Viitattu 28.4.2017.
5. 1 2  Brian Wheeler: EU states 'must be multicultural' *BBC News*.  21.6.2012. Viitattu 9.1.2018. (englanniksi)

Aiheesta muualla
----------------

* Virallinen sivusto Peter Sutherland.

|  |  |  |  |  |  |
| --- | --- | --- | --- | --- | --- |
| 

| * n
* k
* m
Delorsin I komissio (1985–1988) |
| --- |
|  |
| Frans Andriessen2 • António Cardoso e Cunha • Claude Cheysson • Henning Christophersen2 • Stanley Clinton Davis • Arthur Cockfield2 • Willy De Clercq • **Jacques Delors**1 • Manuel Marin2 • Abel Matutes • Nicolas Mosar • Karl-Heinz Narjes2 • Lorenzo Natali2 • Alois Pfeiffer • Carlo Ripa di Meana • Peter Schmidhuber • Peter Sutherland • Grigoris Varfis |
|  |
| 1 = Puheenjohtaja. 2 = Varapuheenjohtaja. |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Belgia
* Yhdysvallat
* Latvia
* Alankomaat
* Puola

 |
|  |
| Muut | 
* IdRef

 |

 |
**Johan Abraham Walfrid Grönroos** (15. kesäkuuta 1861 Helsinki – 24. elokuuta 1916 Helsinki) oli suomalainen merimies ja kolportööri (kiertelevä kirjojen ja lehtien kaupustelija) joka oli Sariolan tivoli- ja sirkussuvun kantaisä ja Suomen Tivolin edeltäjän perustaja.

Grönroos haki vuonna 1888 lupaa ampumateltalle, silhuettikuvien näyttämölle, onnenpeleille sekä erilaisten taito- ja voimailunäytösten järjestämiselle. Keravan rautatieasemaa vastapäätä ratapihan takana hän avasi sitten 15. kesäkuuta 1888 tivolialueen jossa sijaitsi ampumarata, onnenpyörä, nuolen- ja renkaanheittopaikka sekä sirkusteltta erilaisia näytöksiä varten.

Vuonna 1899 Grönroos hankki tiettävästi Suomen ensimmäisen elokuvaprojektorin ja esitti sitten sillä elokuvia eri puolilla Suomea pääasiassa markkinoilla. Grönroos pidätettiin vuonna 1905 syytettynä venäläisvastaisesta toiminnasta ja sen jälkeen hänen perustamaansa tivolia alkoi johtaa hänen poikansa Johan Adolf Fredrik "Jaffu" Grönroos, vuodesta 1918 Sariola (1886–1967). Isä Grönroosin vapauduttua vankilasta 1907 Jaffu Grönroos keskittyi elokuvateatterialalle perustaen elokuvateatterin Lappeenrantaan. Muutaman vuoden kuluttua Jaffu Grönroosilla oli jo kymmenen elokuvateatteria ja hän muutti 1911 Terijoelle jossa hänen parhaiten menestyvät elokuvateatterinsa sijaitsivat.

J. A. W. Grönroos kuoli vuonna 1916. Jaffu Sariolan elokuvateatterit joutuivat vaikeuksiin kun kävijämäärät sotien vuoksi romahtivat Terijoella ja hän keskittyi jatkossa tivoli- ja sirkustoimintaan. Hän osti 1921 Keravalta Sariolanmäen alueen joka oli sitten tivolitoiminnan pääpaikkana ja Sariolan suvun kotina aina vuoteen 1953 saakka jolloin alue jouduttiin myymään talousvaikeuksien takia ja siellä olleet rakennukset purettiin. Sariolan elokuvateatteritoiminta oli päättynyt jo 1928.

Lähteet
-------

1. ↑  Rautiainen, Matti: / Grönroos, Johan Abraham Walfrid (1861–1916) *Kansallisbiografia-verkkojulkaisu*.  4.12.2019. Helsinki:  Suomalaisen Kirjallisuuden Seura. Viitattu 30.10.2020.
2. 1 2 3 4  Sirkusteltta-blogi 15.6.2018 : Sariola 130 vuotta
3. ↑  Tivoli Sariolan historia (Arkistoitu – Internet Archive)
4. 1 2 3  Kerava on Suomen tivolitoiminnan syntysija – kukaan ei tiedä tarkalleen miksi, Yle uutiset Kotimaa 5.9.2015
5. ↑  Huvipuisto.net : Sariolan tivolisuku

Aiheesta muualla
----------------

* Johan Abraham Walfrid Grönroos, merimies, kolportööri, ja Sariolan huviliiketoiminnan alullepanija, valokuva vuodelta 1903. Keravan museo, Sariola kokoelma (Finna) (Arkistoitu – Internet Archive)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Kansainvälinen journalistiliitto** (engl. *International Federation of Journalists, IFJ*) on laajin toimittajien kansainvälinen ammattiliittojen keskusliitto. Se pyrkii maailmanlaajuisesti suojelemaan ja vahvistamaan sanomalehtimiesten vapauksia. 

Liitto perustettiin nykyisessä muodossaan vuonna 1952.

Kansainvälisen journalistiliiton suomalainen jäsenliitto on vuodesta 1956 ollut Suomen Journalistiliitto. Tammikuussa 2023 liitto ilmoitti eroavansa IFJ:stä. Liiton mukaan eron syynä olivat IFJ:n pitkään jatkuneet hallinnolliset ongelmat. Samaan aikaan erosta ilmoittivat myös Tanskan, Norjan ja Islannin journalistiliitot. Ero astuu voimaan 31. heinäkuuta 2023.

Lähteet
-------

1. ↑  International Federation of Journalists  (Arkistoitu – Internet Archive)
2. ↑  Suomen Journalistiliitto eroaa Kansainvälisestä Journalistiliitosta  31.1.2023. Suomen Journalistiliitto. Viitattu 31.1.2023.

Aiheesta muualla
----------------

* International Federation of Journalists (englanniksi, espanjaksi, ranskaksi, persiaksi, arabiaksi)
*Tämä artikkeli käsittelee nykyisin käytössä olevaa hautausmaata. Vanhasta juutalaisesta hautausmaasta kertoo artikkeli Jews’ Gaten hautausmaa.*
Hautausmaata Gibraltarinvuorelta nähtynä.
Hautausmaan kukkaloistoa, taustalla Gibraltarinvuoren seinämää.
**Gibraltarin hautausmaa** eli **North Front Cemetery**, joskus myös **Garrison Cemetery**, on Gibraltarin ainoa nykyisin käytössä oleva hautausmaa. Se sijaitsee Gibraltarinvuoren pohjoispuolella noin sadan metrin päässä lentokentältä ja 300 metriä satamasta. Siellä on sankarihautoja sekä ensimmäisen että toisen maailmansodan vuosilta. Tunnistettuja kaatuneita on kaikkiaan 651. Ensimmäisessä maailmansodassa kaatuneiden haudat ovat hajallaan hautausmaan eri osissa, mutta heillä on yhteinen muistomerkki hautausmaan länsipuolella lähellä merta. Toisessa maailmansodassa kaatuneista useimmat on haudattu alueen pohjoisosaan.

Hautausmaa perustettiin vuonna 1756. Sitä ennen Gibraltarin vainajat oli haudattu Red Sandsin alueelle, joka oli myös tärkeä valuma-alue ja sotaväen harjoittelukenttä. Hautausten jatkamisen siellä pelättiin aiheuttavan tautiepidemioita. North Frontin hautausmaa jaettiin viiteen osaan: katolisille, anglikaaneille, presbyteereille, wesleyläisille ja muille. Myöhemmin erotettiin vielä yksi osa juutalaisia varten. Katoliseen osaan siunattiin laajennus vuonna 1878. Nykyisin hautausmaa on jaettu vain kolmeen osaan: kristityille, juutalaisille ja tunnustuksettomille.

Lähteet
-------

1. ↑  Gibraltar (North Front) Cemetery Commonwealth War Graves Commission. Viitattu 20.9.2012.
2. ↑  North Front Cemetery *About Our Rock*.  Arkistoitu 31.8.2012. Viitattu 20.9.2012.

Aiheesta muualla
----------------

* Kuvia tai muita tiedostoja aiheesta **Gibraltarin hautausmaa** Wikimedia Commonsissa
Yhdistyneiden kansakuntien (YK) toimipaikka Sveitsin Geneven kaupungissa, jossa on eniten kansainvälisiä järjestöjä maailmassa.
**Kansainvälinen järjestö** tarkoittaa järjestöä, joka muodostuu monista erimaalaisista jäsenistä. Usein termillä viitataan valtioiden hallitusten välisiin organisaatioihin (*intergovernmental organisation*, IGO), mutta jäseninä voivat toimia myös erimaalaiset yksilöt, jolloin puhutaan kansalaisjärjestöistä (*non-governmental organisation*, NGO).

Järjestöjen tavoitteet voivat olla moninaiset. Kansainvälisten valtioidenvälisten järjestöjen tavoitteena voi olla jäsenmaiden välinen yhteistyö ja niiden etujen ajaminen. Kuitenkin esimerkiksi Yhdistyneet kansakunnat (YK) pyrkii työskentelemään kaikkien kansojen hyvinvoinnin edistämiseksi. NGO:t pyrkivät usein muokkaamaan yleistä mielipidettä tai ajamaan jäsentensä asiaa.

Katso myös
----------

* Luettelo kansainvälisistä järjestöistä

Aiheesta muualla
----------------

* Kuvia tai muita tiedostoja aiheesta **Kansainvälinen järjestö** Wikimedia Commonsissa
Gibraltarin kasvitieteellinen puutarha
**Gibraltarin kasvitieteellinen puutarha** eli **Alamedan puisto** on noin kuuden hehtaarin laajuinen kasvitieteellinen puutarha Gibraltarin eteläosassa. Se perustettiin 1800-luvun alussa asukkaiden virkistäytymistä varten. Paikaksi valittiin Alamedaksi kutsuttu alue, josta oli kaivettu hiekkaa kaupungin rakentamiseen. Osa alueesta oli ollut kasvimaana jossa oli kasvatettu sotaväelle vihanneksia piiritysten aikana, osaa oli käytetty hautausmaana. Se ympäröi Grand Paraden harjoitusaluetta, jossa sotilaat suorittivat viikoittain vahdinvaihdon yli sadan vuoden ajan. Alameda tulee espanjankielen sanasta *alamo*, joka tarkoittaa hopeapoppelia. Näitä kasvoi aikoinaan Grand Paraden varrella. Puisto pääsi melko huonoon kuntoon 1970-luvulla, mutta 1991 aloitettiin sen kunnostamisprojekti, jonka yhteydessä puistosta tehtiin kasvitieteellinen puutarha. Sen tavoitteisiin kuuluu esitellä Gibraltarin alueen omien lajien lisäksi erilaisia mehikasveja ja kasveja välimerenilmastosta eri puolilta maailmaa, jakaa tietoa ja edistää kasvien ja niiden elinympäristön suojelua.

Monet puutarhan lajeista on tuotu entisistä Brittiläisen imperiumin maista kuten Australiasta ja Etelä-Afrikasta, joihin Gibraltarilla on ollut aikoinaan tiiviit meriyhteydet. Lajien määrä on kasvanut suuresti vuoden 1991 jälkeen.

Puiston perustamisesta määrännyt kuvernööri George Don tilasi sinne myös kaksi muistomerkkiä. Ensimmäinen pystytettiin vuonna 1815 kuvernööri George Augustus Eliottin kunniaksi. Alkuperäisen puusta kaiverretun patsaan tilalle vaihdettiin vuonna 1858 pronssinen rintakuva, joka sijoitettiin marmoripylvään päähän. Patsaan ympärille on aseteltu neljä haupitsia 1700-luvulta.

Wellingtonin herttuan rintakuva paljastettiin vuonna 1819. Puistossa on myös ulkoilmateatteri, matkamuistomyymälä ja entinen puutarhurin asuintalo, 1600-luvun kivirakennus, jossa on nykyisin Gibraltarin luonnosta kertova näyttely.

Puiston kaakkoisosassa on pieni eläintarha. Se sai alkunsa Gibraltarin tullin takavarikoimista uhanalaisista eläimistä, joita oli yritetty salakuljettaa lemmikeiksi.

Lähteet
-------

1. 1 2 3 4  Gibraltar Botanical Gardens "The Alameda" Government of Gibraltar..  Arkistoitu 14.11.2012. Viitattu 13.9.2012.
2. ↑  Welcome to the Gibraltar Botanic Gardens Gibraltar Botanic Gardens.  Arkistoitu 31.5.2012. Viitattu 13.9.2012.
3. 1 2  Alameda *Strolling Guides*. Viitattu 13.9.2012.

Aiheesta muualla
----------------

* Kuvia tai muita tiedostoja aiheesta **Gibraltarin kasvitieteellinen puutarha** Wikimedia Commonsissa
Kihu
**Huippu-urheilun instituutti Kihu** (ent. **Kilpa- ja huippu-urheilun tutkimuskeskus Kihu**) on Jyväskylässä sijaitseva Kilpa- ja huippu-urheilun tutkimus- ja kehittämissäätiön ylläpitämä huippu-urheilun monitieteinen palveluorganisaatio, joka edistää suomalaista kilpa- ja huippu-urheilun soveltavaa tutkimusta ja parantaa sen hyväksikäyttöä käytännön valmennuksessa. Kihu kantaa päävastuun huippu-urheilulle tärkeiden tutkimus-, kehitys- ja tietopalvelutehtävien hoitamisessa ja koordinoinnista yhteistyössä urheilun lajiliittojen, Suomen Olympiakomitean ja Suomen Paralympiakomitean kanssa.

Historia
--------

Kilpa- ja huippu-urheilun tutkimuskeskus Kihu perustettiin keväällä 1990 Liikunnan ja kansanterveyden edistämissäätiöön itsenäiseksi yksiköksi. Perustamista tukivat Jyväskylän yliopisto, opetusministeriö ja Suomen Olympiakomitea. KIHUn toiminta-ajatukseksi valittiin kilpa- ja huippu-urheilun tutkimus ja sen soveltaminen käytännön valmennus- ja koulutustoimintaan ja siten KIHUn tehtäväksi määriteltiin omalta osaltaan suomalaisen huippu-urheilun tulevaisuuden turvaaminen.

Toimintansa Kihu aloitti 1.1.1991 veikkausvoittovaroista saadun toiminta-avustuksen turvin. Avustuksella Kihuun palkattiin määräaikaisiin tehtäviin neljä vanhempaa ja kaksi nuorempaa tutkijaa, kolme tutkimusassistenttia sekä neljä muuta työntekijää. Jatkossa määräaikainen henkilöstö on muun rahoituksen turvin kasvanut. Vuosikertomuksen 2011 mukaan toimintakaudella 2011 KIHUn palveluksessa osa- tai kokoaikaisena oli yhteensä 41 henkilöä.

Vuoden 2000 alussa Kihun toiminta siirtyi Likes-säätiöstä Kilpa- ja huippu-urheilun tutkimus- ja kehittämissäätiön (Kihu-säätiö) alaisuuteen. Kihu-säätiön perustivat Suomen Olympiayhdistys, Jyväskylän yliopisto, Jyväskylän kaupunki ja Likes-säätiö 6.10.1999. Kihun tehtävät säilyivät ennallaan. Uuden säätiön alaisuudessa Kihu pyrkii tehostamaan yhteistyötään kilpaurheilun alueella toimivien tahojen kanssa.

Vuoden 2013 alusta alkaen Kihu on vastannut Suomen Olympiakomitean Huippu-urheiluyksikön Osaamisohjelman johtamisesta ja toiminnan koordinoinnista. Osaamisohjelma vastaa huippu-urheilun tutkimus- ja kehittämistoiminnan sekä valmennusosaamisen kehittämisestä ja toteutuksesta. Tavoitteena on olla vuoteen 2020 mennessä koko Urheilijan polun osaamisen edelläkävijä. Osaamisohjelma toimii osaamis- ja asiantuntijaresurssina urheiluakatemia- ja huippuvaiheen ohjelmalle.

Lähteet
-------

* Huippu-urheilun instituutti KIHU

### Viitteet

1. ↑  Historia - Tutkimusta ja kehitystyötä jo 30 vuoden ajan *KIHU*. Viitattu 19.8.2022.
2. ↑  KIHU uudisti nimensä ja brändinsä *www.epressi.com*.  28.4.2022. Viitattu 19.8.2022.
Rick Warren
**Richard D. "Rick" Warren** (s. 28. tammikuuta 1954) on kalifornialaisen protestanttisen herätyskristillisen Saddleback Churchin perustaja ja johtaja.

Warrenin sanoman perustaksi on muodostunut termi "Purpose Driven" (suom. *tarkoituksen ajama*), joka viittaa viiteen Jumalan tarkoitukseen, joiksi Warren on määritellyt palvonnan, Jumalan läheisyyden, oppimisen, uskon julkituonnin ja lähetystyön (Worship, Fellowship, Discipleship, Ministry and Mission). Hän on kirjoittanut mm. kirjat *The Purpose Driven Church*, joka on julkaistu suomeksi nimellä *Päämäärätietoinen seurakunta* ja *The Purpose Driven Life*, joka on julkaistu suomeksi nimellä *Tavoitteena elämä*.

Warren on hyvin vaikutusvaltainen. U.S. News & World Report nimesi hänet 2005 kahdenkymmenenviiden vaikutusvaltaisimman amerikkalaisen joukkoon, hän oli Time-lehden 15 vaikutusvaltaisimman maailman johtajan listalla ja Newsweek nimesi hänet viidentoista amerikkalaisen henkilön joukkoon, jotka tekevät maasta suuren.*lähde?*

Warren johti 16. elokuuta 2008 Yhdysvaltain vuoden 2008 presidentinvaaleihin liittyvää vaalitilaisuutta, jossa molemmat pääehdokkaat John McCain ja Barack Obama olivat läsnä. Obama kutsui hänet puhumaan virkaanastujaisiinsa.

Warren on pysynyt puoluepolitiikan suhteen neutraalina, toisin kuin eräät kristilliseen oikeistoon luettavat uskonnolliset julistajat, jotka ovat avoimesti tukeneet republikaaneja, ja kiinnittänyt huomiota "syntikysymysten", kuten abortin ja homoavioliittojen, lisäksi myös köyhyyteen, HIV/AIDSiin, ilmastonmuutokseen ja ihmisoikeuksiin. Siitäkin huolimatta monet hänen mielipiteensä ovat yhtenäisiä näiden kanssa.

Lähteet
-------

1. ↑  The Problem for Gays with Rick Warren — and Obama TIME.  Arkistoitu 13.1.2009. Viitattu 12.1.2009.
2. ↑  The Global Ambition of Rick Warren TIME.  Arkistoitu 3.1.2009. Viitattu 12.1.2009.
3. ↑  The God Debate Newsweek.  Arkistoitu 23.12.2008. Viitattu 12.1.2009.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Japani
* Tšekki
* Kreikka
* Korea
* Alankomaat
* Puola

 |
|  |
| Muut | 
* IdRef

 |

 |
**Orobiai** (m.kreik. Ὀρόβιαι, lat. *Orobiae*) oli antiikin aikainen kaupunki ja kaupunkivaltio (*polis*) Euboian saarella Kreikassa. Se sijaitsi lähellä nykyistä Mantoúdi-Límni-Agía Ánnan kunnan Roviésin kylää.

Maantiede
---------

Orobiai sijaitsi Euboian pohjoispään länsirannikolla Pohjoisen Euboianlahden rannalla Aidepsoksen ja Aigain välissä. Kaupungin akropoliina eli yläkaupunkina ja linnavuorena toimi oletettavasti nykyinen Profítis Ilíaksen (myös Ágios Ilías) kukkula Roviésin lähellä. Orobiain kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.

Historia
--------

Orobiain historiasta tiedetään antiikin lähteistä vain vähän. Löydösten perusteella kaupungin paikalla on ollut asutusta jo esihistoriallisella ajalla. Orobiain kaupunki on ilmeisesti ollut olemassa ainakin arkaaiselta roomalaiselle kaudelle.

Orobiain arvellaan olleen 400-luvulla eaa. puoli-itsenäisenä poliksena Histiaia/Oreoksen alaisuudessa. Thukydides kertoo, että kaupunki kärsi suuria tuhoja peloponnesolaissodan aikana tapahtuneessa vuoden 426 eaa. maanjäristyksessä ja sitä seuranneessa tsunamissa. 300- tai viimeistään 200-luvulla eaa. Orobiaista tuli Histiaian *demos*. Kaupungin kansalaisesta käytettiin etnonyymiä *Orobieus* (Ὀροβιεύς).

Orobiai on ilmeisesti sama paikka, jonka Stefanos Byzantionlainen mainitsee nimellä *Orope* (Ὀρόπη, *Oropē*). Nykyisen Roviésin kylän nimen katsotaan muuntuneen antiikin aikaisen kaupungin nimestä.

Rakennukset ja löydökset
------------------------

Orobiaissa oli Apollon Selinuntiokselle omistettu temppeli, jossa toimi oraakkeli. Sen paikka on löydetty nykyisen kylän läheltä. Löydökset ajoitetaan 500–400-luvuille eaa. Kaupungissa oli myös Herakleen kultti ja näin oletettavasti myös tälle omistettu pyhäkkö. Varsinaisesta kaupungista on tehty vain vähän löytöjä. Profítis Ilíaksesta on löydetty joitakin 300-luvulla eaa. ajoittuvan keramiikan osia.

Lähteet
-------

1. 1 2 3 4 5 6 7  Hansen, Mogens Herman & Nielsen, Thomas Heine: "374. Orobiai", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. 1 2 3 4 5  Smith, William: "Orobiae", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. ↑  Orobiai *Pleiades*. Viitattu 1.11.2021.
4. 1 2 3  Orobiai (Euboea) 3 Rovies - Ορόβιαι *ToposText*. Viitattu 1.11.2021.
5. ↑  "55 E3 Orobiai", *Barrington Atlas of the Greek and Roman World*. Princeton University Press, 2000. ISBN 978-0691031699.
6. 1 2  Strabon: *Geografika* X s. 445, vrt. IX s. 405.
7. 1 2 3  Ροβιές *Βόρεια Εύβοια*. Viitattu 1.11.2021.
8. ↑  Thukydides: *Peloponnesolaissota* 3.89.
9. 1 2  Stefanos Byzantionlainen: *Ethnika*, Κορόπη.
**Publius Septimius Geta** (7. maaliskuuta tai 27. toukokuuta 189 – joulukuu 211) oli Rooman keisari vuonna 211. Hän ja hänen veljensä Caracalla olivat aluksi vuodesta 209 kanssahallitsijoina (*caesar*) isänsä keisari Septimius Severuksen käyttäessä todellista valtaa. Veljesten välit olivat kireät, koska he kilpailivat vallasta eivätkä luottaneet toisiinsa. Caracalla oli jo osoittanut väkivaltaisuutensa tappamalla appensa. 

Isän kuoltua 211 Britannian sotaretkellä Caracalla päätti viipymättä lopettaa Getan päivät. Kun ensimmäinen yritys ei onnistunut, Caracalla yritti joulukuussa 211 toistamiseen poikien äidin asunnossa, tällä kertaa paremmalla menestyksellä. Tämän jälkeen hän murhautti veljensä kannattajat (ainakin 20 000 surmattiin) ja kirosi veljen muiston (damnatio memoriae). Kaikki todisteet Getan olemassaolosta hävitettiin, esimerkiksi Getan nimi hakattiin pois kaikista muistomerkeistä. Caracalla sai pretoriaanit hyväksymään appensa ja veljensä murhan jättiläismäisillä lahjuksilla.

Lähteet
-------

1. 1 2  Paavo Castrén: *Uusi antiikin historia*, s. 474, 476, 479, 483. Helsinki: Otava, 2011. ISBN 978-951-1-21594-3.

Aiheesta muualla
----------------

* Kuvia tai muita tiedostoja aiheesta **Geta (Rooman keisari)** Wikimedia Commonsissa

|  |  |  |
| --- | --- | --- |
| Edeltäjä:**Septimius Severus** | **Rooman keisari**Kanssahallitsija:Caracalla | Seuraaja:**Caracalla** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat
* Vatikaani

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**AeroVironment RQ-11 Raven** on yhdysvaltalaisen AeroVironmentin valmistama miehittämätön ilma-alus, jonka ensilento tehtiin lokakuussa 2001. Konetyyppiä käytetään Yhdysvaltojen asevoimissa maa-, meri- ja ilmavoimissa. RQ-11 on käsin ilmaan lähetettävä lennokki.

Käyttö
------

Raven on Yhdysvaltojen lisäksi myyty eri maiden asevoimille muun muassa Australiaa, Viro, Italia, Tanska ja Iso-Britannia. Valmistajan mukaan yli 11 000 lentolaitetta on toimitettu asiakkaille ympäri maailmaa.

Tekniset tiedot
---------------

RQ-11 pystyy kuljettamaan enintään noin 900 gramman painoista hyötykuormaa. Moottorina on Aveox 27/26/7-AV -sähkömoottori, jonka virtalähteenä käytetään akkua. Konetyypillä pystytään lentämään yhtäjaksoisesti noin 80 minuuttia ja sen lentonopeus on 45–95 km/h. Ravenin tyypillinen operaatiokorkeus on 30–150 metriä. 

Lentolaitetta voidaan käyttää tiedusteluun valoisalla että pimeällä, valvontaan, kohteiden tai maalien hankkimiseen. Raveniin voidaan kiinnittää kaksi erilaista anturia esimerkiksi kaksi elektro-optista kameraa. Lennokkia käytetään pienten yksiköiden taistelutehtävissä.

Ravenin hinta on 35 000 USD, mutta järjestelmineen hinta voi olla 250 000 USD.

Lähteet
-------

1. 1 2  Raven UAS (UAV) - AeroVironment, Inc. *avinc.com*.
2. 1 2  RQ-11 Raven Unmanned Aerial Vehicle - Army Technology *army-technology.com*.

Aiheesta muualla
----------------

* Kuvia tai muita tiedostoja aiheesta **AeroVironment RQ-11 Raven** Wikimedia Commonsissa
**Orosei** (sardiksi *Orosèi*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 7 034 asukasta (vuonna 2016) ja sen pinta-ala on 91,00 neliökilometriä. Se sijaitsee 19 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Orosei** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
**Aero the Acro-Bat** on Iguana Entertainmentin kehittämä ja Sunsoftin vuonna 1993 julkaisema tasohyppelypeli. Se on julkaistu Super Nintendo Entertainment Systemille, Sega Mega Drivelle, Game Boy Advancelle ja Virtual Consolelle.

Pelaaminen
----------

Pelin tasot ovat tyypillisiä 2D-tasohyppelykenttiä. Läpäistääkseen tason pelaajan täytyy suorittaa tiettyjä tehtäviä. Esimerkkitehtäviä ovat: vanteen läpi hyppiminen, ajaminen vuoristoradassa ja tason päällä hyppely, kunnes se katoaa. Pelissä on neljä maailmaa ja kaikissa on viisi kenttää. 

Aero voi hyökätä ampumalla tähtiä tai iskemällä ilmasta pääpuskulla.

Juoni
-----

Sonic the Hedgehogin innoittama Aero the Acro-Bat on punainen lepakko, joka elää ja työskentelee sirkuksessa. Hänen täytyy puolustaa sirkusta Edgar Ektorilta, joka on ilkeä ex-klovni, joka ennen työskenteli samassa sirkuksessa ja haluaa sulkea sen nyt lopullisesti. Aero joutuu myös työskentelemään hänen partnerinsa, Zero the Kamikaze Squirrelin kanssa.

Vastaanotto
-----------

Hahmo Aero sai suosiota sen verran, että Sunsoft piti sitä maskottinaan. 

Electronic Gaming Monthly palkitsi Aero the Acro-Batin parhaaksi uudeksi hahmoksi vuonna 1993.

* Allgame - 3/5
* IGN - 7.9/10

Lähteet
-------

1. ↑  IAllgamen arvostelu pelistä (Arkistoitu – Internet Archive)
2. ↑  arvostelu GBA-versiosta[vanhentunut linkki]

Aiheesta muualla
----------------

* *Aero the Acro-Bat* MobyGamesissa (englanniksi)
* *Aero the Acro-Bat* SNES Play-through YouTubessa
**Maniac Miracles** oli suomalainen, pääkaupunkiseudulta kotoisin ollut punk-yhtye, joka oli toiminnassa 1991–2012. Se teki uransa aika useita kymmeniä keikkoja, julkaisi viisi (5) omakustannelevyä sekä oli mukana erilaisilla kokoelmalevyillä, joita julkaistiin mm. Suomessa, Isossa-Britanniassa ja Yhdysvalloissa. 

Maniac Miraclesin perustivat kitaristi Toni "X" Tuomanen (s. 1969) ja laulusolisti Myra Maniac (Myra Magnusson, s. 1973). Ensimmäiseksi rumpaliksi bändiin tuli Toni Tuomasen siviilipalveluskaveri Marko Naukkarinen (s. 1972) ja basistiksi Shabby Mänttäri (s. 1967). Bändi soitti ensimmäisen keikkansa Espan lavalla Helsingissä elokuussa 1991. Ohjelmistoon kuului yhtyeen omia kappaleita sekä lainamateriaalina Hanoi Rocksin ja The Clashin kappaleita. Yhtye hajosi tilapäisesti tämän keikan jälkeen rumpalin halutessa keskittyä omiin projekteihinsa. 

Vuoden 1992 aikana yhtyeessä käväisi useampi rumpali, kunnes vakituiseksi rumpaliksi elokuussa 1992 kiinnittyi Tero "Tassu" Pitkänen (s. 1973), joka pysyi yhtyeessä sen loppuun, eli vuoteen 2012 asti. Keskeisin lopettamiseen vaikuttanut syy oli, että rumpali oli muuttanut asumaan Turun seudulle, ja treenimatkat Helsinkiin kävivät ajan mittaan liian pitkiksi. Bändi ei halunnut enää etsiä uutta rumpalia, vaan katsoi parhaaksi lopettaa toimintansa. Basisti Shabby Mänttäri erotettiin yhtyeestä vuonna 1998, ja tilalle tuli Janne Flagburner, joka myös jatkoi yhtyeessä sen loppuun asti. Vuonna 1999 bändiin otettiin mukaan taustalaulajiksi Heli Helkkari ja Susan Karttunen. Ensin mainittu oli mukana viimeiseen keikkaan asti, viimeksi mainittu vain noin vuoden.

Esiintymiset
------------

Maniac Miraclesin keikat rajoittuivat kotimaahan, vaikka suunnitelmissa ajoittain oli esiintymisiä myös ulkomailla. Bändiin osoitettiin kiinnostusta muun muassa Ison-Britannian punk-scenessä. Suurimman osan keikoistaan yhtye teki Helsingissä, erilaisilla klubeilla ja punk-tapahtumissa. Viimeksi mainittuihin kuului myös niin sanottuja tukikeikkoja eri organisaatioille, kuten Aseistakieltäytyjäliitolle, Eläinten vapausrintamalle, Greenpeacelle ynnä muille.

Helsingin lisäksi yhtye keikkaili Tampereella, Turussa, Porissa, Raumalla, Forssassa, Lempäälän Puntala-rockissa (2004), Kotkassa, Seinäjoella, Vaasassa sekä Kouvolassa. Viimeisen keikkansa Maniac Miracles soitti Base Barissa Helsingissä 4. maaliskuuta 2012. Viimeistä keikkaa oli mainostettu jäähyväiskeikkana, ja se keräsikin paikalle ison joukon bändin vanhoja ystäviä.

Diskografia
-----------

* *Positive Anger* *(2011)*

Aiheesta muualla
----------------

* Maniac Miracles Discography Discogs
* Maniac Miracles Mikseri.net

1. ↑  **Määritä nimeke!** *discogs.com*.
Taiteilijan kuvaus narkoosin aiheuttamasta putkinäöstä sukellustietokonetta katsoessa.
**Typpinarkoosi** eli "syvyyshumala" on laitesukelluksen yhteydessä esiintyvä tila, joka johtuu siitä, että hengitetyn ilman sisältämän typen (N2) osapaine on normaali-ilmanpaineeseen nähden korkea. Typpinarkoosi esiintyy sukellettaessa yleensä yli 30 metrissä. Tarkkaa syvyyttä tai osapainetta ei voida määritellä, sillä se riippuu yksilöllisistä tekijöistä. Sama henkilö voi saada eri sukelluskerroilla erivahvuisia narkoottisia olotiloja. Usein sukeltajalla voi olla typpinarkoosi jo ennen kuin hän itse sitä huomaa.

Typpinarkoosi aiheuttaa alkoholista saatavan humalan kaltaisen tilan, jossa motoriset kyvyt sekä reaktionopeus heikkenevät. Tämän vuoksi typpinarkoosi lisääkin onnettomuusriskiä. Typpinarkoosissa oleva henkilö tuntee usein aluksi huvittuneisuutta ja suurta itseluottamusta, mikä muuttuu syvemmälle mentäessä nopeasti keskittymiskyvyn puutteeseen ja muistikatkoksiin. Typpinarkoosin taustalla on normaali-ilmanpainetta korkeampipaineinen (hyperbarinen) typpi, joka toimii ilokaasun tavoin aivoissa.

Typpinarkoosin voi välttää tekemällä matalampia sukelluksia ja narkoottinen tila loppuu nopeasti nousemalla matalampaan syvyyteen.

Myös muut kaasut ovat tietyissä osapaineissa narkoottisia, mutta normaalissa laitesukelluksessa tällaisia osapaineita ei muilla ilman osakaasuilla esiinny.

Lähteet
-------

1. ↑  Scottish Diving Medicine *sdm.scot.nhs.uk*.  Arkistoitu 6.12.2008. Viitattu 30.6.2008. (englanniksi)
Breezy Johnson (2017)
**Breezy Johnson** (s. 19. tammikuuta 1996) on yhdysvaltalainen alppihiihtäjä, joka edustaa Rowmark Ski Academya.

Johnson kilpaili maailmancupissa ensimmäisen kerran Lake Louisen syöksylaskussa joulukuussa 2015 sijoittuen 41:nneksi. Maailmancupin pisteille hän pääsi ensimmäisen kerran Garmisch-Partenkirchenin syöksylaskussa helmikuussa 2016 oltuaan 28:s. Kymmenen parhaan joukkoon hän sijoittui ensimmäisen kerran oltuaan kymmenes Cortina d'Ampezzon syöksylaskussa tammikuussa 2017. Kaudella 2018–2019 hän ei kilpaillut lainkaan saatuaan polvivamman harjoitellessaan Chilessä syyskuussa 2018. Kesäkuussa 2019 hän loukkasi toisen polvensa harjoitellessaan kotimaassaan ja joutui leikkaukseen. Hän palasi maailmancupiin tammikuussa 2020.

Johnson saavutti ensimmäiset maailmancupin palkintosijansa oltuaan kolmas Val d’Isèren molemmissa syöksylaskuissa joulukuussa 2020. Hän sijoittui kolmanneksi myös tammikuussa 2021 St. Antonin ja Crans-Montanan syöksylaskuissa. Syöksylaskucupissa hän sijoittui neljänneksi. Kaudella 2021–2022 hän sijoittui toiseksi Lake Louisen molemmissa syöksylaskuissa ja Val d’Isèren syöksylaskussa. Tammikuussa 2022 hän sai polvivamman kaaduttuaan harjoituksissa Cortina d’Ampezzossa.

Johnson sijoittui nuorten maailmanmestaruuskilpailuissa neljänneksi syöksylaskussa vuonna 2016. Ensimmäisissä aikuisten arvokilpailuissaan Sankt Moritzin MM-kilpailuissa 2017 hän sijoittui syöksylaskussa 15:nneksi ja supersuurpujottelussa 28:nneksi. Pyeongchangin olympialaisissa 2018 hän oli syöksylaskussa seitsemäs ja supersuurpujottelussa neljästoista. Cortina d’Ampezzon MM-kilpailuissa 2021 hän sijoittui syöksylaskussa yhdeksänneksi ja supersuurpujottelussa 15:nneksi. Vuonna 2022 hän jäi Pekingin olympialaisista pois polvivamman vuoksi.

Lähteet
-------

1. 1 2 3 4 5 6  Breezy Johnson Kansainvälinen hiihtoliitto (FIS).  (englanniksi)
2. 1 2  Graham, Pat: U.S. skier Breezy Johnson recovering from another knee injury *The Salt Lake Tribune*.  11.11.2019. Viitattu 11.2.2022.
3. 1 2  Bailey, Analis: US downhill skier Breezy Johnson withdraws from Beijing Olympics with knee injury *USA Today*.  25.1.2022. Viitattu 11.2.2022.